Grozītie priekšlikumi Eiropas Parlamenta un Padomes regula, ar ko groza Regulu (EK) Nr. 883/2004 par sociālās nodrošināšanas sistēmu koordinēšanu un nosaka XI pielikuma saturu un Eiropas Parlamenta un Padomes regula, ar ko groza Regulu (EK) Nr. 883/2004 par sociālās nodrošināšanas sistēmu koordinēšanu /* COM/2008/0648 galīgā redakcija - COD 2006/0008 */





[pic] | EIROPAS KOPIENU KOMISIJA | Briselē, 14.10.2008 COM(2008) 648 galīgā redakcija 2006/0008 (COD) Grozītie priekšlikumi EIROPAS PARLAMENTA UN PADOMES REGULA, ar ko groza Regulu (EK) Nr. 883/2004 par sociālās nodrošināšanas sistēmu koordinēšanu un nosaka XI pielikuma saturu un EIROPAS PARLAMENTA UN PADOMES REGULA, ar ko groza Regulu (EK) Nr. 883/2004 par sociālās nodrošināšanas sistēmu koordinēšanu (iesniegusi Komisija saskaņā ar EK līguma 250. panta 2. punktu) 2006/0008 (COD) Grozītie priekšlikumi EIROPAS PARLAMENTA UN PADOMES REGULA, ar ko groza Regulu (EK) Nr. 883/2004 par sociālās nodrošināšanas sistēmu koordinēšanu un nosaka XI pielikuma saturu un EIROPAS PARLAMENTA UN PADOMES REGULA, ar ko groza Regulu (EK) Nr. 883/2004 par sociālās nodrošināšanas sistēmu koordinēšanu (Dokuments attiecas uz EEZ) 1. PROCEDūRU POSMS Komisija 2006. gada 24. janvārī un 2007. gada 3. jūlijā pieņēma priekšlikumu COM (2006) 7, galīgā redakcija, – 2006/0008 (COD) un priekšlikumu COM(2007) 376, galīgā redakcija, – 2007/0129 (COD) un [attiecīgi] 2006. gada 24. janvārī un 2007.gada 3. jūlijā tos nosūtīja Parlamentam. Eiropas Ekonomikas un sociālo lietu komiteja 2007. gada 14. martā pieņēma atzinumu par Komisijas priekšlikumu (tikai 1. priekšlikums). Šie abi priekšlikumi ir saistīti ar Regulas (EK) Nr. 883/2004 pielikumiem un ar abiem šiem priekšlikumiem tiek grozīti tie paši pielikumi, tāpēc Padome un Parlaments ir nolēmis, ka abi minētie priekšlikumi būtu jāapvieno. Parlaments uzskata, ka procedūra 2007/0129(COD) pēc Komisijas priekšlikuma COM(2007)0376, galīgajā redakcijā, satura iekļaušanas procedūrā 2006/0008(COD) nav vairs spēkā. Uz vienota ziņojuma pamata Parlaments 2008. gada 9. jūlijā pirmajā lasījumā pieņēma 77 grozījumus. 2. PRIEKšLIKUMA MēRķIS Ar Regulu (EK) Nr 883/2004 tiek vienkāršota un modernizēta Regula (EEK) Nr. 1408/71 par sociālā nodrošinājuma sistēmu koordinēšanu. Pirms Regulas (EK) Nr. 883/2004 piemērošanas pielikumi jāpapildina tās pielikumi. Šie priekšlikumi tiek izskatīti koplēmuma procedūrā vienlaikus ar Regulas (EK) Nr. 883/2004 īstenošanas regulu. Sākotnēji bija divi atsevišķi priekšlikumi attiecībā uz dažādiem regulas pielikumiem. Pirmajā priekšlikumā (COM (2006) 7, galīgā redakcija) aplūkots galvenokārt XI pielikums. Tajā ir iekļauti arī daži pamatregulas grozījumi un pārstrādātais VIII pielikums ( pro rata pensijas). Padome, visticamāk, pieņems šo priekšlikumu. Otrajā priekšlikumā (COM (2007) 376, galīgā redakcija) ir iekļauti pārējie pielikumi. Tajā iekļauti arī VIII un XI pielikuma papildu grozījumi; daži no šiem grozījumiem bija jāvienkāršo, lai ņemtu vērā Bulgārijas un Rumānijas pievienošanos, taču apspriežot šo priekšlikumu, dažas citas dalībvalstis pauda vēlmi šajos pielikumos izdarīt papildu grozījumus. Padome, visticamāk, pieņems šo priekšlikumu. Parlaments pirmajā lasījumā apvienoja abus priekšlikumus. Tas tika veikts, pirmajā priekšlikumā (COM (2006) 7, galīgā redakcija) iekļaujot visu otro priekšlikumu (COM (2007) 376, galīgā redakcija, ar grozījumiem). 3. GROZīTā PRIEKšLIKUMA MēRķIS Grozītajā priekšlikumā atzīta abu priekšlikumu apvienošana un tie pieņemti par vairākiem punktiem, kā ierosinājis Parlaments. 4. KONSTATēJUMI ATTIECīBā UZ EIROPAS PARLAMENTA PIEņEMTAJIEM GROZīJUMIEM 4.1. Komisijas pieņemtie grozījumi (izņemot 6. un 12. grozījumu ) Komisija piekrīt [priekšlikumā] iekļaut visus pieņemtos grozījumus. Tā var pieņemt 1.–5. grozījumu, 7.–11. grozījumu, 13.–24. grozījumu un 26.–78. rev . grozījumu. 4.2. Grozījumi, kurus Komisija var pieņemt daļēji vai ar nosacījumu, ka tiek grozīta teksta redakcija 6. un 12. grozījums. 4.2.1. 6. grozījums Šajā grozījumā ir atspoguļots jaunais 7.a grozījums, ko ir pieņēmusi Padome, taču tajā svītrota atsauce uz III pielikumu. Komisija šo grozījumu var pieņemt daļēji. Vārds “principā” jāiekļauj šādi: “Bijušo pierobežas darbinieku ģimenes locekļiem principā būtu jādod iespēja pēc apdrošinātās personas aiziešanas pensijā turpināt ārstēšanu valstī, kur šī persona ir bijusi nodarbināta”. Ar šo jāatspoguļo, ka turpmāk III pielikums tiks piemērots uz noteiktu laiku, tādējādi minētie pabalsti visos gadījumos nebūs pieejami nekavējoties. 4.2.2. 12. grozījums Ar šo Regulas (EK) Nr. 883/2004 28. panta 1. punkta grozījumu ir atspoguļots līdzīgs grozījums, ko ir pieņēmusi Padome, taču tajā ir svītrota atsauce uz III pielikumu. Komisija šo grozījumu var pieņemt daļēji. Šķiet, ka atsauce uz III pielikumu faktiski jāsaglabā, taču šī atsauce būtu jāgroza, lai atzītu to, ka minētais pielikums būs spēkā tikai uz noteiktu laiku. Tāpēc minēto grozījumu var pieņemt ar nosacījumu, ka otrais apakšpunkts tiek grozīts šādi: “Attiecībā uz pensionētā bijušā pārrobežu darba ņēmēja ģimenes locekļiem pirmo apakšpunktu piemēro mutatis mutandis , ja vien, kamēr III pielikums ir spēkā, dalībvalsts, kurā darba ņēmējs pēdējoreiz ir veicis savu darbību, ir iekļauta III pielikumā ”. 5. GROZīTAIS PRIEKšLIKUMS Ņemot vērā EK Līguma 250. panta 2. punktu, Komisija groza savu priekšlikumu atbilstīgi iepriekš minētajam.